LPN บวกแรง 4% จ่อรับรู้รายได้ 4 โครงการใหญ่ใน Q4/60 หนุนกำไรปี 61 โต 28%
LPN บวกแรง 4% จ่อรับรู้รายได้ 4 โครงการใหญ่ใน Q4/60 หนุนกำไรปี 61 โต 28% ล่าสุด ณ เวลา 16.30 น. ราคาอยู่ที่ 13.70 บาท บวก 0.50 บาท หรือ 3.79% สูงสุดที่ 13.80 บาท ต่ำสุดที่ 13.10 บาท มูลค่าซื้อขายที่ 416.93 ล้านบาท
23 พ.ย. 2560

ผู้สื่อข่าวรายงานว่า ราคาหุ้นบริษัท แอล.พี.เอ็น.ดีเวลลอปเมนท์จำกัด (มหาชน) หรือ LPN ณ เวลา 16.30 น. ราคาอยู่ที่ 13.70 บาท บวก 0.50 บาท หรือ 3.79% สูงสุดที่ 13.80 บาท ต่ำสุดที่ 13.10 บาท มูลค่าซื้อขายที่ 416.93 ล้านบาท ขณะที่ดัชนีตลาดหุ้นไทยโดยรวมลบ 0.27%

ด้านนักวิเคราะห์ บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” โดยคาดว่าในช่วงไตรมาส 4/60 LPN ยังโตต่อเนื่องจนถึงปี 61 จากการรับรู้รายได้ของ 4 โครงการใหญ่ ที่อาจส่งผลให้กำไรปี 61 เติบโตสูงกว่า 28% ที่ 1.86 พันล้านบาท
ขณะที่ปัจจุบัน LPN มี Backlog ประมาณ 7.4 พันล้านบาท คาดบันทึกเป็นรายได้ในไตรมาส 4 สูงกว่า 2.3 พันล้านบาท ขณะที่ปัจจุบันอยู่ระหว่างการเตรียม Presale 2-3 โครงการใหญ่ย่านพระราม 3 มูลค่าสูงกว่า 5 พันล้านบาท